**OBRAZAC 1**

Poreska uprava

Broj iz evidencije postupaka javnih nabavki: I/1-4721/3-25

Redni broj iz Plana javnih nabavki: 26

Mjesto i datum: Podgorica, 12.03.2025. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 03/23, 11/23 i 84/24) Poreska uprava objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

Održavanja i unapređenja aplikativnog dijela informacionog sistema UCG 3 i softverske infrastrukture Poreske uprave

Predmet nabavke se nabavlja:

🞎 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke,**  **odnosno dijela predmeta nabavke** | **Bitne karakteristike predmeta nabavke u pogledu kvaliteta, performansi i/ili dimenzija** | **Jedinica mjere** | **Količina** |
| 1 | Predmet javne nabavke je : održavanje aplikativnog dijela informacionog sistema UCG3 i unapređenje softverske infrastrukture Poreske uprave Crne Gore za period od jedne godine, saglasno uslovima i specifikacijama datim u tehničkoj specifikaciji. | Detalji dati u tehničkoj specifikaciji ispod | Komad | 1 |

TEHNIČKA SPECIFIKACIJA

Na slici je prikazana Enterprise arhitektura i alokacija poslovnih procesa i funkcija IT sistema Poreske uprave.



Informacioni sistem PU se sastoji iz nekoliko cijelina:

• UCG – Objedinjeni sistem registracije poreskih obveznika i naplate poreza na dohodak fizičkih lica i doprinosa za obaveznop socijalno osiguranje

UCG3 – Sistem za registraciju PDV obveznika, prijem i obradu PDV prijava, Prijava poreza na dobit pravnih lica, Izvještaja o obračunatom i plaćenom porezu po odbitku na prihode koje ostvari rezidentno i nerezidentno pravno lice, Izvještaj o uplaćenom porezu po odbitku na isplate izvršene po osnovu zajma fizičkim licima (IPPO-Z), Finansijskih izvještaja, Revizorskih izvještaja, Zahtjeva za povraćaj PDV-a

• DJPPG – „stari sistem“, sistem koji je bio u upotrebi od 2003 do uvođenja novih sistema (UCG, UCG3) koji su preuzeli određene funkcionalnosti ovog sistema. Sistem je i dalje u upotrebi u dijelu obrade i knjiženja prijava koje se ne evidentiraju kroz UCG i UCG3 sistem, kao i u dijelu knjiženje prijava koje se obrađuju kroz UCG3 sistem.

• CRPS – Centralni registar privrednih subjekata (postojeći sistem i novi sistem).

• Analiza rizika, Inspekcijska kontrola, Stanje duga, Naplata...

1. PREDMET JAVNE NABAVKE

Predmet javne nabavke je održavanje aplikativnog dijela informacionog sistema UCG3 i unapređenja softverske infrastrukture po zahtjevima korisnika - Poreske uprave, za period od jedne godine, saglasno uslovima i specifikacijama datim u tenderskoj dokumentaciji.

Informacioni sistem Poreske uprave funkcioniše kao jedinstvena cjelina u Centrali i područnim jedinicama sa ekspoziturama i omogućava komunikaciju s okruženjem uz poštovanje bezbjednosnih procedura i zaštite podataka.

S obzirom da je sistem integrisan i funkcioniše u on-line režimu, to je znatan broj procesa kritično važan za funkcionisanje poreskog sistema i neophodno je da radi u režimu 24/7/365 što daje dodatnu odgovornost i težinu u postupku održavanja.

2. Tehničke specifikacije UCG3 sistema (TAXIS sistem)

Taxis (UCG3) je dio informacionog sistema Poreske uprave .

Osnovne karakteristike UCG3

• Projekat se vodi na Team Foundation Server-u (TFS). TFS se koristi kao sistem za:

- Version and source control

- Build

- Deploy

- Upravljanje projektom (Microsoft Agile Template)

- evidenciju dokumentacije

• Potpuna kompatibilnost sa „starim sistemom“ DJPPG:

- na aplikativnom nivou (funkcionalnost stare aplikacije nije narušena, a dodatne funkcionalnosti TAXIS-a ne utiču na funkcionalnost)

- na nivou baze podataka (koristi se ista baza podataka, a za dodatne evidencije kreirane su tabele, funkcije i procedure (sve sadrže prefiks TAXIS)

• Pristup podacima iz DJP baze: stored procedures u DJP bazi

- Podacima se ne pristupa direktno već korišćenjem procedura u bazi podataka

• Integrisana autentifikacija i autorizacija sa UCG sistemom

- Koristi se UCG sistem za autentifikaciju

• Provjera registracionih podataka (CROO) korišćenjem UCG servisa

• UCG3 (TAXIS) podsistemi:

- TaxisFrontEnd – interni portal (IIS MVC4 aplikacija)

 Interni portal Poreske uprave

Sadrži sledeće module:

• PDV registracija

• PDV prijava

• PDV refundacija

• Prijava poreza na dobit

• Izvještaj o obračunatom i plaćenom porezu po odbitku (IOPPO)

• Izvještaj o uplaćenom porezu po odbitku na isplate izvršene po osnovu zajma fizičkim licima (IPPO-Z)

• Finansijski iskazi

o Bilans stanja

o Bilans uspjeha

o Statistički aneks

o Tokovi gotovine

o Promjene na kapitalu

o Obračun amortizacije

o Napomene

- TaxisPortal – eksterni portal (IIS MVC4 aplikacija)

 Eksterni portal Poreske uprave

Sadrži sledeće module:

• PDV prijava

• PDV refundacija

• Prijava poreza na dobit

• Izvještaj o obračunatom i plaćenom porezu po odbitku (IOPPO)

• Izvještaj o uplaćenom porezu po odbitku na isplate izvršene po osnovu zajma fizičkim licima (IPPO-Z)

• Finansijski iskazi

o Bilans stanja

o Bilans uspjeha

o Statistički aneks

o Tokovi gotovine

o Promjene na kapitalu

o Obračun amortizacije

o Napomene

• Konsolidovani finansijski iskazi

o Bilans stanja

o Bilans uspjeha

o Statistički aneks

o Tokovi gotovine

o Promjene na kapitalu

o Obračun amortizacije

o Napomene

• Finansijski iskazi za banke

o Bilans stanja

o Bilans uspjeha

o Statistički aneks

o Tokovi gotovine

o Promjene na kapitalu

o Obračun amortizacije

o Napomene

• Finansijski iskazi za osiguravajuća društva

o Bilans stanja

o Bilans uspjeha

o Statistički aneks

o Tokovi gotovine

o Promjene na kapitalu

o Obračun amortizacije

o Napomene

• Revizorski izvještaji

• Pretraga registra poreskih obveznika

• Pretraga registra PDV obveznika

• Pregled podnijetih Finansijskih iskaza

• Pregled izvještaja ’’Analitička kartica’’

- TaxisServices – servisi za potrebe eksternog portala (IIS WCF aplikacija)

 Interni servisi Poreske uprave

 Sadrži module koji se koriste od strane TaxisPortal-a

- FinancialStatementsServices – servisi za potrebe desktop aplikacije Finansijski iskazi (IIS WCF aplikacija)

 Eksterni servisi Poreske uprave

 Sadrži module koji se koriste od strane aplikacije Finansijski iskazi

- PortalDataServices – servisi za publikovanje javno dostupnih podataka na eksternom portalu (IIS WCF aplikacija)

 Eksterni servisi Poreske uprave

 Publikovanje javno dostupnih podataka (registar obveznika, registar PDV obveznika, finansijskih iskaza, revizorskih izvještaja) u Odata XML formatu

- PUCG\_Services\_Demo (desktop aplikacija sa source code-om)

 Desktop aplikacija – primjer korišćenja PortalDataServices

- WcfServices – servisi za potrebe internog i eksternog portala (IIS WCF aplikacija)

 Interni servisi Poreske uprave

 Sadrži module koji se koriste od strane FinancialStatementServices-a, TaxisPortal-a i Skeniranje Dokumentacije za potrebe obrade finansijskih iskaza

- AppDataServices – servisi za publikovanje javno dostupnih podataka na eksternom portalu (IIS WCF aplikacija)

 Interni servisi Poreske uprave

 Moduli neophodni za PortalDataServices

- Finansijski iskazi i Revizorski izvještaji – klijentska aplikacija za rad sa finansijskim iskazima i revizorskim izvještajima (Windows Forms aplikacija)

 Desktop aplikacija za poreske obveznike

 Automatsko ažuriranje (update) aplikacije

 Priprema, pamćenje, obrada, digitalno potpisivanje, slanje (potpisanih i nepotpisanih) i štampa izvještaja

 Aplikacija poziva FinancialStatementServices

- Skeniranje dokumentacije – klijentska aplikacija za skeniranje finansijskih iskaza (Windows Forms aplikacija)

 Desktop aplikacija za interne potrebe Poreske uprave

 Skeniranje dokumentacije, pamćenje dokumenata u Multiple Document TIFF formatu, pregled i slanje na server (koristeći WcfServices)

- TaxisX – ActiveX za potrebe eksternog portala - certifikati i potpisivanje (Windows ActiveX Library)

 Biblioteka koja se koristi od strane Internet Explorer-a za potrebe digitalnog potpisa dokumenata

 Koristi se u TaxisPortal aplikaciji sa strane browser-a

- DatabaseUpdater – desktop command prompt aplikacija

 Upgrade i Downgrade DJP baze podataka

 Ovom aplikacijom se ažurira baza podataka da bude u saglasnosti sa TAXIS aplikacijama

• Test

- Svaki aplikativni modul sadrži test modul koji koristeći standardne tehnike testira funkcionalnost sistema

• Konfigurabilnost

- Parametri rada aplikacija:

 U .config file-u svake od aplikacija su smješteni sistemski parametri

 U TAXIS\_CONFIG tabeli u DJP bazi podataka su smješteni poslovni parametri

• Sistemi sa kojima Taxis ima interakciju:

- DJP – Oracle baza podataka (ovu bazu podataka koristi stara DJP aplikacija)

- UCG – UCG servisi, UCG Authentication and Authorization

• Instalacioni paketi

- TaxisX Setup – instalacija TaxisX

- FinansijskiIskaziSetup – instalacija aplikacije TaxisX

• Dokumentacija

- Korisnička dokumentacija dostupna na TaxisPortalu (za eksterne korisnike) i TaxisFrontEnd (za interne korisnike) portalima

- Tehnička dokumentacija dostupna na TFS serveru

Korišćene tehnologije

• TFS – Team Foundation Server– project management and source control

• Microsoft Agile Template – project management template

• Microsoft Visual Studio 2012 – development tool

• C# - programming language

• .NET Framework – system library

• IIS – Microsoft Internet Information Server (6+)

• ASP.net 4– application and scripting engine on IIS

• MVC4 (Model – View - Controller) – application pattern

• ELMAH - Error Logging Modules and Handlers

• HTML5 – markup language

• jQuery – Java Script Engine

• KendoUI – Java Script Framework

• WCF (Windows Communication Foundation) – system library

• MS Deploy – application deploy tool

• Click Once – desktop application deployment tool

• ActiveX – software framework

• Oracle ODP.net v11.2 – Oracle .net Client

• Microsoft Report Client 10.0 Libraries and Viewer – reporting tools

• Active Directory Authentication and Authorization

• LDAP & Active Directory Authentication and Authorization

• TWAIN – scanner protocol

• PDF, Adobe Acrobat Reader

IIS ASP MVC 4

Web aplikacije su realizovane korišćenjem Microsoft MVC framework-a na Internet Information Server-u (IIS).

Osnovne karakteristike MVC implementacije:

- Models: model je dio aplikacije kojim je implementirana domenska logika. Stanja objekata modela se čuvaju u bazi podataka.

- Views: komponente kojima je podržan korisnički interfejs (UI). UI se kreira od podataka sadržanih u objektima modela i entiteta koji konstituišu odgovarajući view.

- Controllers: kontroleri su komponente kojim se upravlja korisničkim interakcijama, manipuliše modelom i selektuje odgovarajući view za korisničkog interfejsa.

Integracija TAXIS-a sa CROO komponentom UCG-a

CROO podaci se sinhronizuju sa DJP bazom, pa integracija obuhvata:

- Čitanje i provjera podataka iz DJP baze podataka

- Poziv UCG servisa i provjera podataka

UCG servisi su realizovani kao WCF servisi

Integracija TAXIS sa poreskim knjigovodstvom

Kako se za prijave koristi "stara aplikacija", tako i TAXIS koristi stored procedures poreskog knjigovodstva za knjiženje prijava. Pozivom ovih procedura se u poreskom knjigovodstvu evidentiraju knjigovodstvene promjene.

Integracija TAXIS sa UCG Web Portalom

Prijavom na eksterni portal provjeru certifikata i korisničkog naloga vrši UCG sistem TAXIS-u se dostavljaju podaci o prijavljenom korisniku otvaraju se dvije nezavisne sesije (jedna za UCG druga za TAXIS), tako da je korišćenje dva sistema sa stanovišta krajnjeg korisnika korišćenje jednog.

Za realizaciju su korišćeni: shared session, shared cookies.

Funkcionalna šema

• Internet – zona eksternih korisnika

• DMZ – PU CG zona dostupna sa internet-a

• APP – zona aplikativnih servera (dostupna samo iz mreže PU CG)

• Intranet – zona web servera dostupna samo korisnicima iz PU CG

• DJP database – baza podataka DJP

• UCG Services – eksponovani servisi UCG sistema

• UCG Authorization and Authentication – autorizacija i autentifikacija UCG sistema

Napomena: na šemi su elementi Taxis sistema u plavoj boji

Aplikativni nivoi

Šema aplikativnih nivoa:

Prikazana šema prikazuje funkcionalnu organizaciju Microsoft Visual Studio Solution-a, pri čemu je veći dio komponenti realizovan kao Project u okviru Solution-a.

Presentation Layer je implementiran kao:

- ASP.NET MVC 4 (Razor) web aplikacija za sve web aplikacije

- Windows Forms za desktop aplikacije

Service Layer je implementiran kao ASP.NET WCF aplikacije.

Business Layer: implementiran je u .net4 framework-a koristeći C#.

Data Layer: implementiran je u .net4 framework-a koristeći C#. Bazi podataka se pristupa (Data Access Layer) pozivanjem uskladištenih procedura. Svi objekti DJPPG baze (tabele, uskladištene procedure, funkcije) koji se odnose na UCG3 aplikaciju, u nazivu imaju prefiks “TAXIS”.

Slika-ER dijagram Taxis tabela (dio DJP baze)

Autentifikacija, autorizacija i evidencija događaja

Interni korisnici

Interni korisnici se autentifikuju korišćenjem Active Directory-ja. Korisnik mora biti član TAX-IS korisničke domenske grupe da bi mogao pristupiti aplikaciji.

- TAXIS.Web.FrontEnd.Providers.ActiveDirectoryProvider je odgovoran za sve operacije sa Active Directory-jem

Aplikacione role (uloge) su implementirane kroz domenske grupe. Svaka domenska grupa reprezentuje jedno korisničko ovlašćenje. Za autentifikovanog korisnika kreira GenericPrincipal objekt i povezuje ga sa tekućim redom i nakon toga se koristi standardni ASP.Net mehanizam za autorizaciju koji dozvoljava ili ograničava pristup određenim aplikativnim funkcijama

Eksterni korisnici

Eksternom portalu se može pristupiti i bez autentifikacije. U tom slučaju je broj dozvoljenih akcija ograničen.

Autentifikacija eksternih korisnika se obavlja certifikatima tipa X509, izdatih od Pošte CG. Nakon provjere certifikata vrši se provjera korisničkog naloga (u UCG aplikaciji). Za razmjenu informacija između TAXIS-a i UCG-a korišćene su tehnologije shared session, shared cookies.

Upravljanje sesijama

Aplikacija koristi standardni ASP.NET Session State. Kako je deploy aplikacije odrađen na web farmi session state se preusmjerava na ASP.NET State Service koji se izvršava na posebnom serveru.

Zaštita poruka, dokumenata i podataka

Pristup bazi podataka je dozvoljen samo iz Intranet zone, tj. Zone aplikativnih servera. Mrežnim restrikcijama je omogućena samo komunikacija između servera (bilo da su u Intranet ili DMZ zoni) za osjetljive podatke.

Tehnologije koje se koriste prilikom obrade osjetljivih podataka:

- Client Signature

- SSL Encryption

Validacija

- Validacija na strani klijenta je implementirana koristeći jQuery validacije.

- Validacija na strani servera je implementirana koristeći .NET framework I C#

Upravljanje izuzecima

U TAXIS aplikaciji, upravljanje izuzecima (greškama) je odrađeno na dva načina:

- na lokalnom nivou koristeći try-catch blokove

- na globalnom nivou koristeći aplikativne događaje ASP.NET MVC za upravljanje izuzetaka kroz filter izuzetaka.

Evidencija rada (log)

Postoje tri tipa evidencije rada:

- U Oracle tabeli “TAXIS\_LOG”, sve create, update and delete operacije

- Event Viewer, TAXIS log, na serveru, neočekivani izuzeci

- ELMAH (Error Logging Modules and Handlers) – alat čija je namjena evidencija grešaka na nivou aplikacije, kao i evidencija svih izuzetaka koji nisu obrađeni programski. Ovaj alat se dinamički konfiguriše na postojeću web aplikaciju, bez potrebe za kompajliranjem ii novim deploy-em.

Podrška radu sistema

Podrška radu sistema (engl. Supportability) obuhvata različite elemente podrške i održavanja koje treba pružati za vrijeme eksploatacije sistema. Neki od elemenata podrške koje bi trebalo osigurati su:

• produkcijska podrška

o instalacija, konfiguracija i nadzor rada Sistema

o edukacija korisnika

o podrška korisnicima u radu sa Sistemom

• help-desk usluge

o putem telefona, e-pošte, web stranica i sl.

• elementi preventivnog održavanja i praćenje događaja u radu Sistema

o identifikacija i izvještavanje o izvanrednim događajima u radu Sistema

o sistemsko održavanje, održavanje baza podataka, održavanje aplikacija

o preventivne zamjene hardvera i sistemskog softvera

• elementi korektivnog održavanja

o ispravljanje grešaka i uklanjanje kvarova

• elementi tehnološkog održavanja

o zamjena aplikacija i softverskih paketa novim verzijama kada one budu raspoložive

o prilagođavanje aplikacija, softverskih paketa i podataka novim verzijama

• adaptivno održavanje, po potrebi

• dokumentacija

o tehnička dokumentacija

o korisnička dokumentacija

• prilagođavanje i dogradnja Sistema prema zahtjevima korisnika, promjeni regulative i poslovnih procesa

o podrška pri analizi i definisanju zahtjeva

o sprovođenje dogradnje

• povezivanje s drugim sistemima

3. Garancija kvaliteta - USLOVI KOJE PONUĐAČ MORA DA ZADOVOLJI

3.1. Ljudski resursi

Ponuđač mora da obezbijedi minimum 3 (tri) stručnjaka, koji su zaposleni kod ponuđača, a koje može da angažuje na projektu. Ključno osoblje treba da zadovoljava sljedeće kriterijume:

• Vođa projekta

o 10 godina iskustva u radu s informacionim sistemima. Iskustvo projektovanja i održavanja kompleksnih informacionih sistema, poznavanje rada ORACLE baze podataka, Microsoft razvojnih tehnologija, poznavanje rada SQL server baze podataka, BizTalk-a, .NET i C# razvojnih alata

• Administrator baze podataka

o 5 godina radnog iskustva u radu sa ORACLE bazom podataka

o 5 godine radnog iskustva u administraciji SQL server baze podataka

• Programer

o 5 godina radnog iskustva u izradi softvera korišćenjem Microsoft .Net tehnologija, C#, WCF, Oracle-a i nezavisnih a za proces održavanja neophodnih razvojnih tehnologija (T-SQL-a, PL/SQL-a, XSLT-a, HTML-a, CSS-a, JavaScript-a, ASP.NET-a, SQL Server Report Services-a, MS XML 4.0-a, Enterprise library-a 3.1)

o Iskustvo u radu s elektronskim dokumentima i elektronskim potpisivanjem

o Iskustvo u radu sa višeslojnim aplikacijama

o Iskustvo u radu na projektima vezanim za usluge u javnom sektoru

o Poznavanje MSbuild procesa i pisanje build skripti

Ponuđač je u obavezi da po zahtjevu Poreske uprave obezbijedi fizičko prisustvo odgovornog predstavnika svoje firme u prostorijama Poreske uprave Crne Gore i to u trajanju od 5 (pet) inženjer dana mjesečno, u radno vrijeme Poreske uprave Crne Gore.

Reference ponuđača:

Ponuđač mora imati minimum 1 (jedan) uspješno realizovan i pušten u rad projekat vezan za usluge u javnom sektoru koji zadovoljavaju sljedeće kriterijume:

• Da su izrađeni korišćenjem Microsoft .Net tehnologije i WCF framework-a

• Da se radi o višeslojnoj arhitekturi aplikacije

• Da podržavaju digitalno potpisivanje

• Da podržavanju rad s elektronskim dokumentima

3.2. Tehnički dio ponude mora da sadrži:

• Detaljan opis aktivnosti koje ponuđač planira da vrši u cilju realizacije navedenih usluga održavanja i unapredjenja aplikativnog softvera i baza podataka u ispravnom stanju

• Načelni opis rješenja za nadogradnju sistema

• Broj, strukturu, odgovarajuće certifikate, biografije i reference tehničkog osoblja i konsultanata koji će biti angažovani na održavanju

• Broj i kratak opis sprovedenih i uspješno puštenih u rad projekata vezanih za usluge u javnom sektoru a koji imaju karakteristike navedene u tački 3.2

Ponuđač je dužan da u ponudu uključi i dostavi prijedlog pružanja sljedećih usluga:

3.2.1. Održavanje postojećih modula aplikativnog softvera u ispravnom stanju, otklanjanje grešaka i ostalih smetnji za njihovo pravilno funkcionisanje, sa detaljnim opisom:

• Organizacije tima i opis aktivnosti održavanja aplikativnog softvera u ispravnom stanju

• Postupka i dinamike vršenja ispravki

• Osiguranja kvaliteta nakon izvršenih ispravki

3.2.2. Razvoj novih elektronskih usluga

Potrebno je navesti:

• Postupak izrade novih rješenja i pripreme istih za produkcioni rad:

• Osiguranje kvaliteta softvera nakon puštanja u produkcioni rad

3.2.3. Promjene softvera u saglasnosti s promjenama odgovarajuće zakonske regulative

Navedeno podrazumijeva promjenu postojećih i izradu novih procesa koji se odnose na nabrojane module a nastali su usljed promjene zakonske regulative.

Potrebno je navesti:

• Organizaciju tima i opis aktivnosti promjena softvera u saglasnosti sa zakonskom regulativom

• Postupak i dinamiku vršenja promjena modula i izrade novih procesa

• Osiguranje kvaliteta softvera nakon izvršenih ispravki

3.2.4. Održavanje ORACLE baza podataka:

Potrebno je navesti plan aktivnosti vezan za održavanje ORACLE baze podataka. Očekuje se da uspješan ponuđač vrši administraciju i optimizaciju ORACLE baze podataka. U okviru održavanja ORACLE baze podataka potrebno je vršiti sljedeće aktivnosti:

• Optimizacija baze podataka

• Administarcija baze u smislu:

o kontrole zauzetosti i stepena fragmentacije tablespace-ova

o kontrole i administriranja korisnika

o praćenje promjena (auditing - a)

o kontrola performansi i povremeni tjuning memorijskih i drugih parametara baze podataka

o instalacija i upgrade servera baze podataka u slučaju potrebe

Održavanje baze se vrši u vremenski definisanim intervalima u toku mjeseca, i po potrebi, u slučajevima pada performansi ili kvara.

3.2.5. Izrada novih izvještaja i promjena postojećih izvještaja prema zahtjevima korisnika

Potrebno je navesti plan izrade novih izvještaja ili prepravke postojećih (na osnovu dobijene specifikacije) koji uključuje:

• Postupak i dinamiku izrade izvještaja

• Način integracije u postojeće rješenje

• Osiguranje kvaliteta softvera nakon izvršenih integracija

Vrijeme generisanja novog izvještaja ne može biti veće od 15 dana.

3.2.6. Reinstalacija kompletnog aplikativnog sistema u slučaju potrebe (greške na hardveru, havarija, drastičan pad performansi i sl.)

Ponuda mora uključiti obavezu izvođača da reinstalira kompletno aplikativno rješenje u slučajevima:

• grešaka na hardveru

• drastičnog pada performansi

3.2.7. Čišćenje i migracija podataka vezana za IRMS

Poreska Uprava Crne Gore implementira Projekat reforme poreske administracije u okviru kojeg je razvoj novog IT sistema (IRMS). U cilju buduće migracije podataka u novi IRMS sistem, PU će definisati strategiju čišćenja podataka.

Ponuđač je u obavezi da realizuje aktivnosti čišćenja postojećih podataka u okviru UCG3 sistema, u skladu sa definisanim strategijom i planom implementacije aktivnosti čišćenja podataka PU.

3.2.8. Povezivanje sa ostalim IT sistemima (eFiskalizacija, FATCA...)

Ponuda mora uključiti obavezu izvođača da obezbijedi povezivanje UCG3 sistema sa budućim IT sistemima PU ( kao što je npr. sistem za efiskalizaciju) i da vrši pripremu podataka iz UCG3 sistema za komparativne analize.

3.2.9. Obuka i podrška za IT Poreske uprave za instalaciju i održavanje rješenja uz propratnu dokumentaciju o svakom dijelu sistema

Potrebno je navesti:

• Način pružanja obuke i podrške za IT Poreske uprave koja će se izvesti na lokaciji PU CG, a koja treba da obuhavata:

instalaciju dodatnih softverskih komponenti potrebnih za rad rješenja, kao što su instalacija -.net okruženja, digsig komponenti.

3.3. Model pružanja usluga

3.3.1. Preventivno održavanje

U cilju preventivnog održavanja, redovnog kontrolisanja log (auditing) fajlova svih elemenata sistema ponuđač je u obavezi da obezbijedi održavanje i unapređivanje sistema na tehnološkoj platformi postojećeg sistema uz poštovanje bezbjednosnih procedura i zaštite podataka.

3.3.2. Intervencije

Ponuđač je dužan da omogući da u slučaju greške sistema, gubitak podataka bude ograničen na ne više od trenutnog prenosa podataka koji se unose od strane korisnika u trenutku pojavljivanja greške. Ponuđač je dužan da sačini zapisnik o intervenciji koji mora da sadrži:

• opis stanja prije intervencije

• opis kvara/greške ako je intervencija zbog kvara/greške

• uzrok kvara/greške ako je intervencija zbog kvara/greške

• detaljan opis preduzetih (korektivnih) aktivnosti

• opis posljedica preduzetih (korektivnih) aktivnosti na korišćenje softverskog rješenja i redovne procedure u održavanju sistema

• vrijeme utrošeno na intervenciju

Zapisnik mora biti odobren od strane ovlašćenog predstavnika korisnika. Ako zapisnik nije odobren smatraće se da intervencija nije izvršena.

Smatra se da je zahtjev za intervencijom prijavljen kada je ovlašćeni predstavnik korisnika usluga obavjestio ponuđača (telefonom, e-mail-om). Pri tome se sačinjava zapisnik u kojem se navodi koja se intervencija zahtjeva i upisuje se vrijeme prijavljivanja.

Smatra se da je došlo do kritične greške ukoliko korisnik ne može više koristiti softversko rješenje zbog greške na nekoj od osnovnih funkiconalnosti softverskog rješenja, što ima kritičan uticaj na izvršenje aktivnosti. Takva greška zahtijeva hitnu intervenciju i otklanjanje iste. Primjeri grešaka ove vrste su: problemi sa podacima ili njihovo uništenje, gubitak podataka...Nema zamjenskog rješenja za grešku, te je za otklanjanje takve greške potrebna promjena organizacije aplikacije ili velike promjene u aplikaciji.

Ponuđač je dužan da u slučaju kritične greške odmah preduzme mjere za njeno otklanjanje i najmanje smanji stepen njene kritičnosti u roku od 3 dana.

Ponuđač je dužan da podnosi mjesečni izveštaj o izvedenim radovima na održavanju i dokumentuje radove na održavanju na dogovoreni način.

3.3.3. Raspoloživost sistema

Ponuđač je dužan da obezbijedi ispravno i kvalitetno funkcionisanje svih softverskih rješenja (instaliranih sistema i podsistema) koja su predmet održavanja i stvaranje uslova za neprekidan rad, u on-line režimu 24/7/365, održavanog softverskog rješenja u dijelu koji zavisi od ponuđača i nije uslovljen drugim spoljnim faktorima (npr. ispravan hardver optimalnih performansi, sistemski softver, odgovarajući antivirus program, odgovarajuća veza sa starim poreskim sistemom i drugo) tokom cijelog perioda održavanja.

3.3.4. Dokumentovanje sistema

Ponuđač je dužan da redovno ažurira dokumentaciju izvedenog stanja, te da istu blagovremeno dopunjava.

Ponuđač je dužan dostaviti izvorni kod ako je izvršio bilo kakvu izmjenu u istom. Izvorni kod se dostavlja prije nego se inovirano softversko rješenje stavi u produkciju. Ponuđač je dužan dostaviti izvorni kod za sva proširenja UCG3 sistema.

Ponuđač je dužan da održava tehničku dokumentaciju u skladu sa tehničkim promjenama na softverskom rješenju.

Način kontrole kvaliteta: Komisija Naručioca sastavljena od stručnog osoblja će izvršiti kvalitativan i kvantitativan prijem predmetnih usluga i utvrditi da li izvršene usluge odgovaraju specifikacijama Naručioca iz ove tenderske dokumentacije.

 Ponuđač snosi troškove naknade korišćenja patenata i odgovoran je za potencijalne slučajeve povrede zaštićenih prava intelektualne svojine trećih lica.

4. SPECIFIKACIJA RELEVANTNE ZAKONSKE REGULATIVE KOJA JE BITNA ZA PROJEKAT

• Zakon o poreskoj administraciji ( Sl.list RCG broj 65/01, 80/04,29/05....Sl.list CG 73/10, 20/11, 28/12 , 08/15 i 47/17…145/21)

• Zakon o elektronskoj identifikaciji i elektronskom potpisu ( Sl.list CG, br. 31/17 i 72/19)

• Zakon o elektronskom dokumentu ( Sl.list CG 132/22)

• Zakon o porezu na dodatu vrijednost ( Sl.list RCG 65/01, 12/02, 38/02, 72/02, 21/03, 76/05, 04/06 i Sl.list CG 16/07,73/10, 40/11, 29/13, 09/15, 53/16, 1/17, 50/17, 46/19 , 80/20…3/23, …094/24)

• Zakon o porezu na dobit pravnih lica ( Sl.list RCG 65/01, 12/02,80/04 i Sl.list CG 40/08, 86/09, 40/11, 14/12 , 61/13, 55/16…28/23, … 88/24)

• Zakon o upravljanju otpadom ( ‘’Sl.list Crne Gore’’, br. 64/11 i 39/16);

• Zakon o porezu na premije osiguranja ( ‘’Sl.list RCG’’, br.27/04 , 37/04 i ‘’Sl.list CG’’, br.73/10 , 40/11 , 61/13 i 06/14);

• Zakon o računovodstvu ( Sl.list Crne Gore 52/16, 152/22)

• Zakon o reviziji ( Sl.list Crne Gore 01/17)

• Uredba o bližim kriterijumima, visini i načinu plaćanja posebne naknade za upravljanje otpadom ( ‘’Sl.list CG’’, br. 39/12)

• Pravilnik o primjeni Zakona o porezu na dodatu vrijednost ( Sl.list RCG 65/02, 13/03, 59/04, 79/05, 16/06 i Sl.list CG 64/08, 30/13, 32/15, 53/17, 84/17...106/21, ...030/24)

• Pravilnik o obliku i sadržini prijave za registraciju obveznika poreza na dodatu vrijednost ( Sl.listRCG, br.06/06; Sl.list CG, br.34/13, ...61/21)

• Pravilnik o obliku i sadržini prijave za obračun poreza na dodatu vrijednost ( Sl.list RCG 79/05, 28/06 i Sl.list 64/11, 30/13 i 65/20)

• Pravilnik o obliku i sadržini poreske prijave za utvrđivanje poreza na dobit pravnih lica ( Sl.list CG 08/09, 11/11, 78/17 i 90/17, ...127/22, ...114/24)

• Pravilnik o konsolidovanoj poreskoj prijavi ( Sl.list CG, br.83/16 i 87/17)

• Pravilnik o korišćenju poreskog oslobođenja po osnovu poreza na dobit pravnih lica i poreza na dohodak fizičkih lica u privredno nedovoljno razvijenim opštinama ( Sl.list CG 04/14)

• Pravilnik o obliku i sadržini izvještaja o obračunatom i plaćenom porezu po odbitku na prihode koje ostvari rezidentno i nerezidentno pravno lice ( Sl.list CG, br. 030/24)

• Pravilnik o obrascu izvještaja o uplaćenom porezu po odbitku na isplate izvršene po osnovu zajma fizičkim licima ("Službeni list Crne Gore", br. 054/23 od 30.05.2023)- (IPPO-Z)

• Pravilnik o sadržini i formi obrazaca finansijskih iskaza za privredna društva i druga pravna lica ( Sl.list CG 11/20, ...139/22)

• Pravilnik o sadržaju izvještaja i drugih obavještenja i podataka koji se dostavljaju agenciji za nadzor osiguranja i o načinu i rokovima njihovog dostavljanja ("Službeni list Crne Gore", br.056/21, 081/23)

• Odluka o sadržaju, rokovima i načinu sačinjavanja i dostavljanja finansijskih izvještaja banaka ("Službeni list Crne Gore", br. 034/22 od 01.04.2022)

2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

1. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjeline je 60.000,00 €;

Obrazloženje razloga zašto predmet nabavke nije podijeljen na partije:[[6]](#footnote-6)

Obrazloženje razloga zašto predmet nabavke nije podijeljen na partije: predmet javne nabavke je softversko rješenje, koje predstavlja jednu jedinstvenu tehničku cjelinu.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🞎 ne

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nema

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nema

**NAČIN SPROVOĐENJA ELEKTRONSKE AUKCIJE**

Nema

**ELEKTRONSKI KATALOG**

Nema

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne.

1. **NAČIN UTVRĐIVANJA EKVIVALENTNOSTI**

Nema

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora ako su potpisnici dužni da ga izvršavaju[[8]](#footnote-8), za slučaj povrede ugovorenih obaveza u iznosu od 10% od vrijednosti ugovora [[9]](#footnote-9)

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma :

• odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javnih nabavki.

Vrednovanje će se vršiti na osnovu sljedećih parametara:

1. najniža ponuđena cijena (C) broj bodova 80

2. kvalitet (K) broj bodova 20

1. Parametar najniža ponuđena cijena vrednovaće se na sljedeći način: ukupno 80 bodova

Bodovi za parametar ponuđena cijena izračunavaju se na način što se kao osnova za vrednovanje uzima najniža ponuđena cijena (bez PDV-a), koja dobija maksimalan broj bodova.

Maksimalno predviđeni broj bodova je 80.

Ponuđena cijena će se bodovati na sljedeći način:

- Najniža cijena dobija maksimalni broj bodova (80 bodova)

- Ostale ponude će dobiti bodove po sljedećoj formuli:

C= (Cmin/ Cp) x 80

Cmin – najniža ponuđena cijena (bez PDV)

Cp – ponuđena cijena (bez PDV)

2. Parametar kvalitet (K) vrednovaće se na sljedeći način: ukupno 20 bodova

a) Reference ponuđača:10 bodova

Dokaz o uspješno realizovanim projektima vezanim za usluge u javnom sektoru (reference ponuđača)

- Ponuda sa najvećim brojem uspješno realizovanih projekata dobija maksimalni broj bodova (10 bodova)

- Ostale ponude će dobiti bodove po sljedećoj formuli:

K1= (K1p/Kmax) x10

K1- reference ponuđača

K1p- ponuđeni broj uspješno realizovanih projekata

K1max- najveći broj uspješno realizovanih projekata

b) Servisna podrška:10 bodova

Detaljan opis nivoa podrške sa rokovima odziva

- Ponuda sa najkraćim vremenom odziva dobija maksimalni broj bodova (10 bodova)

- Ostale ponude će dobiti bodove po sljedećoj formuli

K2= (K2min /K2p) x 10

K2- servisna podrška

K2min- najkraće vrijeme odziva

K2p- ponuđeno vrijeme odziva

Ukupan broj bodova (Uk) po kriterijumu ekonomski najpovoljnija ponuda dobija se na sljedeći način:

Uk=C+K1+K2

Uk - ukupan broj bodova po kriterijumu ekonomski najpovoljnija ponuda

C - broj bodova dobijen po osnovu podkriterijuma najniža ponuđena cijena

K1 - broj bodova dobijen po osnovu podkriterijuma kvalitet - reference ponuđača

K2 - broj bodova dobijen po osnovu podkriterijuma kvalitet – servisna podrška

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 28.03.2025. godine do 10,00 sati.

Otvaranje ponuda održaće se dana 28.03.2025. godine u 10,00 sati.

🞎 Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi Bulevar Šarla de Gola br. 2, Podgorica.
* preporučenom pošiljkom sa povratnicom na adresi Bulevar Šarla de Gola br. 2, Podgorica.

radnim danima od 09,00 do 13,00 sati, zaključno sa danom 28.03.2025. godine do 10,00 sati.

1. **USLOVI ZA AKTIVIRANJE GARANCIJE PONUDE[[10]](#footnote-10)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[11]](#footnote-11)

* Obavezu Naručioca da će plaćanje izvršiti najkasnije do 30 dana od dana dostavljanja fakture, a nakon potpisivanja zapisnika o izvršenim uslugama
* Da će garantni rok početi teći od dana isporuke usluge
* Da do raskida ugovora može doći: sporazumom ugovornih strana ili na zahtjev Naručioca, u slučaju da Izvršilac ne ispunjava obaveze definisane potpisanim ugovorom.
* Da je Izabrani ponuđač dužan da potpiše i vrati naručiocu zajedno sa garancijom za dobro izvršenje ugovora i garancijom za otklanjanje nedostataka u garantnom roku, u roku od 15 dana, od dana dostavljanja ugovora. Ako ponuđač ne dostavi ugovor sa traženim garancijama u predviđenom roku, smatra se da je odbio da zaključi ugovor. U tom slučaju, naručilac je dužan da aktivira garanciju ponude i da od izabranog ponuđača, zahtijeva naknadu štete u iznosu od 10% od ponuđenog iznosa ponude, a ponuđač je dužan da tu štetu nadoknadi naručiocu.
* Ponuđač ne može početi sa realizacijom predmeta nabavke ako naručiocu ne dostavi potpisani ugovor o javnoj nabavci, garanciju za dobro izvršenje ugovora I garancijom za otklanjanje nedostataka u garantnom roku, u roku 15 dana od dana dostavljanja ugovora.
* Ugovor o javnoj nabavci, pored ugovorene cijene, mora da sadrži i posebno izraženu vrijednost PDV-a.
* Ugovor obavezno sadrži i klauzulu koja se odnosi na ispunjavanje svih obaveza preuzetih dostavljenom ponudom, a cijenjenih u dijelu kvaliteta ponude u predmetnom postupku javne nabavke, sa jasno definisanim odgovornostima i obavezama ponuđača i naručioca u slučaju eventualnog neispunjavanja obaveza, vremenskog okvira i načina izvršenja.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Poreska uprava

Broj: I/1-4721/2-25

Mjesto i datum: Podgorica, 10.03.2025. godine

U skladu sa članom 43 stav 1 Zakona o javnim nabavkama („Službeni list CG”, br. 74/19, 03/23, 11/23 i 84/24),

**Izjavljujem**

da u postupku javne nabavke redni broj 26 iz Plana javne nabavke broj 21489 od 30.01.2025. godine za nabavku usluga održavanja i unapređenja aplikativnog dijela informacionog sistema UCG 3 i softverske infrastrukture Poreske uprave nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Sava Laketić

*s.r.*

Službenik za javne nabavke Rajko Nikolić

*s.r.*

Lice koje je učestvovalo u planiranju javne nabavke Mirjana Bošković

*s.r.*

Član komisije za sprovođenje postupka javne nabavke Svetlana Dobrović

*s.r.*

Član komisije za sprovođenje postupka javne nabavke Maja Dulović

*s.r.*

Član komisije za sprovođenje postupka javne nabavke Rajko Nikolić

*s.r.*

**....**

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Naručilac je dužan da u tenderskoj dokumentaciji odredi da li su potpisnici okvirnog sporazuma dužni da ga izvršavaju [↑](#footnote-ref-8)
9. Garancija se određuje u iznosu koji ne može da bude veći od 10% vrijednosti ugovora. [↑](#footnote-ref-9)
10. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-10)
11. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-11)